jokes за Телевизия
В някакво гробище назначили нов пазач. По време на първото си нощно дежурство, той тръгнал на обход по алеите. Внезапно чул странен шум. Приближил се към източника на звука и - що да види?... Някаква тъмна фигура се въртяла около една надгробна плоча. Охранителят се разтреперал и попитал с пресеклив глас:
- Кой... е... там?
Създанието се обърнали рязко срещу него. И се оказало, че това е някакъв безобиден на вид старец. Служителят по сигурността си плюл в пазвата и се усмихнал:
- Ех, как ме уплаши, бе, дядо! Помислих, че е някой вампир!
Възрастният мъж го успокоил:
- Спокойно, моето момче! Вампирите не съществуват! Това са само предания и легенди!
Пазачът вече се окопитил окончателно и се захилил:
- Ама, разбира се! Това са глупости и измишльотини! А ти какво дириш тук по това време? И какви са тия странни движения, които правиш по надгробната плоча?
Оня отговорил:
- А, нищо особено, дядовото! Оправям си антената на телевизора!